b'\n_START_ARTICLE_\nThe End\n_START_PARAGRAPH_\nThe End je rolkarski film podjetja Birdhouse, ki je iz\xc5\xa1el leta 1998. Zre\xc5\xbeiral in zmontiral ga je Jamie Mosberg in je edini rolkarski film, ki je bil v celoti posnet na 16mm flimski trak in ne na navadne video kasete. Zaradi tega je bilo snemanje veliko dra\xc5\xbeje, ob\xc4\x8dutek filma pa je zelo druga\xc4\x8den od drugih rolkarskih videov._NEWLINE_Od drugih rolkarskih filmov ga lo\xc4\x8di tudi veliko kratkih zgodb, kar je neobi\xc4\x8dajno. V filmu nastopajo tudi 4 porno zvezde, med njima tudi Kobe Tai in Janine Lindemulder._NEWLINE_Leta 2000 je bil film izdan na DVD z dodatnimi posnetki prvotne ekipe in posnetki novih \xc4\x8dlanov ekipe Vinnie Vegasa, Richie Beltona in Joey Poireza. Kot bonus je na DVD razli\xc4\x8di tudi kratek dokumentarec o nastajanju filma.\n_START_SECTION_\nUvodi\n_START_PARAGRAPH_\nVsak rolkar ima uvod v svoj del filma:\n_START_SECTION_\nRick McCrank\n_START_PARAGRAPH_\nFilm se za\xc4\x8dne z McCrankom, ki i\xc5\xa1\xc4\x8de delo v \xc4\x8dasopisu in se nato vkrca na letalo. Temu sledi nekaj uli\xc4\x8dnega rolkanja.\n_START_SECTION_\nWilly Santos\n_START_PARAGRAPH_\nPo tem rolkanju znova vidimo sceno na letalu, \xc4\x8demur sledi scena z navideznim sestankom. Na tem sestanku Hawk za\xc4\x8dne obmetavati Santosa s hrano, \xc4\x8demur se pridru\xc5\xbei cela ekipa. Sledi Santosov del filma.\n_START_SECTION_\nAndrew Reynolds\n_START_PARAGRAPH_\nNaslednja scena prikazuje orangutana, ki sedi pred bivalno prikolico. Nato sledi Reynoldsov del rolkanja. Po rolkanju se Reynolds pridru\xc5\xbei orangutanu in skupaj spijeta nekaj steklenic piva. Scena se kon\xc4\x8da tako, da orangutan razbije steklenico na Reynoldsovi glavi.\n_START_SECTION_\nAmaterski rolkarji\n_START_PARAGRAPH_\nTa del nima nobene zre\xc5\xbeirane zgodbe in prikazuje rolkanje Brian Sumnerja, Ali Carinsa in Jeff Lenoca.\n_START_SECTION_\nSteve Berra\n_START_PARAGRAPH_\nUvod v Berrin del je narejen v slogu grozljivk: Steve se nekajkrat prestra\xc5\xa1en zbudi iz no\xc4\x8dnih mor, nakar zaspi in njegov rolkarski del je prikazan kot njegove sanje. V njegov rolkarski del so vklju\xc4\x8deni druga\xc4\x8dni koti kamere, ki dajejo ob\xc4\x8dutek, da ga nekdo nenehno opazuje. Ob koncu njegovega dela se mu ponesre\xc4\x8di trik, na kar se agresivno odzove proti kameri. Zatem ga nekaj obglavi nakar se v SUV vozilu pripreljta dva agentom podobna \xc4\x8dloveka, ki odpeljeta njegovo glavo.\n_START_SECTION_\nJeremy Klein in Heath Kirchart\n_START_PARAGRAPH_\nV nadaljevanju sledi del Jeremy Kleina in Heath Kircharta, ki ju vidimo rolkati, voziti kombi in povzro\xc4\x8dati razdejanje. Z kombijem nadaljujeta nevarno vo\xc5\xbenjo, ki se kon\xc4\x8da s spektakulano nesre\xc4\x8do in eksplozijo kombija. Klein in Kirchart se zbudita v nebesih, kjer ju v vili pri\xc4\x8dakajo \xc5\xa1tiri slu\xc5\xbekinje (ki jih igrajo porno zvezde). Po tem ko ju slu\xc5\xbekinje nekaj \xc4\x8dasa razvajajo, vidimo \xc5\xa1e del rolkanja pono\xc4\x8di. Nadaljujeta z nekaj rolkanja med katerim jima gorijo obleke, kon\xc4\x8data pa s skokom s pomola.'